ମଦ ନିଶାରେ ଚୁର୍ ଆର୍ଆଇ, କ'ଣ କହୁଛନ୍ତି ନିଶାରେ ! ଦେଖନ୍ତୁ ଭିଡିଓ...\nSat, Nov 02 | 8:06 p.m.\nସୁନ୍ଦରଗଡ଼ଃ ମଦ ନିଶାରେ ଲୁଟ୍ ସରକାରୀ କର୍ମଚାରୀ । କର୍ମଚାରୀ ଜଣଙ୍କ ସରକାରୀ କାର୍ଯ୍ୟାଳୟରେ ଏତେ ଟୁଲ୍ ଅବସ୍ଥାରେ ରହିଛନ୍ତି ଯେ ମନକୁ କ'ଣ ଗପୁଛନ୍ତି ନିଜେ ଜାଣିପାରୁ ନାହାନ୍ତି । କେବଳ ସେତିକି ନୁହେଁ ବ୍ୟକ୍ତି ଜଣଙ୍କ ମଦ୍ୟପାନ କରି ଅଚେତ ଅବସ୍ଥାରେ ଜଙ୍ଗଲରେ ପଡ଼ି ରହିଥିଲେ । ତେବେ ଜାଣିବାକୁ ଚାହୁଛନ୍ତି କି ? କିଏ ଏହି କର୍ମଚାରୀ ଜଣଙ୍କ ? ଏ ହେଉଛନ୍ତି ସୁନ୍ଦରଗଡ଼ ଜିଲ୍ଲା ବଣେଇ ତହସିଲ ଅନ୍ତର୍ଗତ ବଡ଼ ଗୋଗୁଆ ଆରଆଇ ।ତାଙ୍କ ନାଁ ଶିଶିର କୁମାର ବେହେରା । ଆରଆଇ ଜଣଙ୍କୁ ଉପ ଜିଲ୍ଲାପାଳଙ୍କ ନିର୍ଦ୍ଦେଶ କ୍ରମେ ତହସିଲଦାର ସେଠାରୁ ଗାଡ଼ି ଯୋଗେ ଉଦ୍ଧାର କରି ଆଣିଥିଲେ । ତେବେ ହାସ୍ୟାସ୍ପଦ କଥା ହେଉଛି ଆରଆଇ ଜଣଙ୍କ ଭିଜିଲାନ୍ସକୁ ଡରି ଜଙ୍ଗଲରେ ଲୁଚି ରହିଥିବା ଗଣମାଧ୍ୟମ ପ୍ରତିନିଧି ସାମ୍ନାରେ ନିଶାଗ୍ରସ୍ତ ଅବସ୍ଥାରେ ଜଣାଇଛନ୍ତି । କେବଳ ସେତିକି ନୁହେଁ ମେଡ଼ିକାଲକୁ କିଏ ଆଣିଛି ଆଉ କିପରି ଆସିଛନ୍ତି ଏକଥା ବି ତାଙ୍କର ମନେ ନାହିଁ । ଏଠି ପ୍ରଶ୍ନ ଉଠୁଛି ସରକାରୀ କର୍ମୀଚାରୀ ଯଦି କାର୍ଯ୍ୟାଳୟରେ ମଦ ପିଇ ମାତାଲ ରହିବେ ତେବେ ସାଧାରଣ ଲୋକଙ୍କ କାମ ହେବ କିପରି ? ସାଧାରଣ ଲୋକ ଭରସା କରିବେ କାହାକୁ ?
